Á undanförnum árum og áratugum hefur hver rannsóknin á fætur annarri leitt í ljós mikilvægi þess að lifa heilsusamlegu lífi til þess að tryggja vellíðan , langlífi og minnka líkurnar á alvarlegum sjúkdómum . Skoðanir fólks um það sem telst heilsusamlegt líferni geta hins vegar verið mismunandi og þá eru margir sem e.t.v. huga lítið að heilsunni , hvort sem það er meðvituð eða ómeðvituð ákvörðun . Samkvæmt nýlegri rannsókn ættu hins vegar nokkrir lykilþættir að vera okkur ofarlega í huga , ef við viljum auka líkur okkar á langlífi við góða heilsu . Rannsóknin , sem unnin var við Harvard háskólann í Bandaríkjunum og náði til 73.000 kvenna og 40.000 karla yfir 20 ára tímabil , sýndi fram á hvernig samspil þess að borða holla fæðu , hreyfa sig , halda sér í kjörþyngd , sleppa reykingum og drekka hóflega , getur aukið lífslíkur sem og haldið alvarlegum sjúkdómum í skefjum . Höfundar rannsóknarinnar vildu þannig veita því athygli hvernig allir þessir þættir vinna saman að því að auka bæði líkurnar á langlífi sem og draga úr líkum á alvarlegum sjúkdómum eins og krabbameini , hjarta - og æðasjúkdómum og sykursýki . Hvaða þættir skipta mestu máli ? Eins og áður kom fram voru eftirfarandi þættir hafðir til hliðsjónar hjá þátttakendum : Höfðu aldri reykt Hreyfðu sig að lágmarki í 30 mínútur á dag Drukku áfengi í hófi Voru í hæfilegri kjörþyngd ( BMI stuðull undir 25 ) Borðuðu tiltölulega holla fæðu Niðurstöðurnar sýndu að bæði konur og karlar sem fylgdu a.m.k fjórum af ofangreindum fimm þáttum , lifðu í um 7 - 10 ár lengur án krabbameins , laus við hjartasjúkdóma og sykursýki , samanborið við þá sem fylgdu ekki ofangreindum þáttum . Miðað var við 50 ára aldur þátttakenda og voru þeir allir lausir við sjúkdómana þegar rannsóknin hófst . Niðurstöðurnar sýndu einnig að ef fólk vill fylgja einhverjum af þessum þáttum þá leiddi rannsóknin í ljós að þeir sem reyktu 15 eða fleiri sígarettur á dag , sem og þeir sem voru yfir kjörþyngd ( BMI 30 eða hærra ) áttu á mestri hættu á því að þjást af einhverjum af þremur áður nefndum sjúkdómum . Mikilvægi þess að halda sér í kjörþyngd og sleppa reykingum , samkvæmt niðurstöðum rannsóknarinnar , skiptir því höfuðmáli . Matarræðið einnig stór þáttur Sérfræðingar sem vefurinn Healthline ræddi við , tengt niðurstöðum rannsóknarinnar , töldu einnig að matarræðið sé mjög mikilvægur þáttur , sérstaklega þegar kemur að sykursýki , blóðþrýsting og almennri hjartaheilsu . Sérstaklega var nefnd fæða sem inniheldur trefjar , til dæmis heilkorn , ávextir og grænmeti . Sömuleiðis var komið inn á mikilvægi þess að draga úr fæðu sem inniheldur hátt sykur - og salt magn , s.s. einföld kolvetni , ruslfæði og þar fram eftir götunum . Með góðu matarræði sé þannig hægt að draga úr líkum á ofþyngd , sem dregur aftur úr líkum á sykursýki og hjarta - og æðasjúkdómum .